שאלת תנן התם (גיטין ד' ל"ז) השביעית משמטת את המלוה בשטר ושלא בשטר רב ושמואל דאמרי תרוויהו וכו' תניא אידך סיים לו שדה בהלואתו אינו משמט ולא עוד אלא כל נכסי אחראין וערבאין לך אינו משמט. קריביה דר' אסי הו"ל ההוא שטרא וכו' וחזינן בשטר שיש בו אחריות נכסים דר' יוחנן הדר ביה לגבי רב ושמואל ואמר משמט ועביד בה עובדא אבל בסיים לו שדה בהלואתו לא פליגי בה ולא מידי. וכ"נ מדברי הרמב"ם ז"ל שכתב בס' זרעים שביעית משמטת את המלוה אפי' מלוה בשטר שיש בו אחריות נכסים הרי זה משמט ואם סיים לו שדה בהלואתו אינו משמט. ונראה לנו דהאי סיים ר"ל בתורת אפותיקי וכ"ש בתורת משכנתא דלא מסלקו דאי באתרא דמסלקי הא גרסינן בפרק איזהו נשך (בבא מציעא ד' ס"ז:) והאי משכנתא באתרא דמסלקי שביעית משמטת. ומאן דמשכן ליה בית לחבריא לחמש שנים בנכייתא ע"מ שיפרענו בתוך הזמן ואם לא יפרענו שתשאר בידו המשכונא הנז' שנה אחר שנה בנכייתא הנזכרת. ונהוג בההיא מתא דאע"ג דעבר הזמן אי לא פרע בתוך השנה דלא מקבלי מיניה עד סוף שנה אחרת ועברו עשר שנים ולא פרע הלוה את חובו ואכל המלוה פירות רבית בנכייתא הנז'. נר' דכיון דהוי האי ביתא משכונא לגבי מלוה לזמן דאין שביעית משמטת אותו חוב כיון דהויא משכונא לזמן ולא יכיל לסלוקי לוה למלוה בתוך הזמן. וא"ת הרי עבר הזמן והוי כארעא דמסלקי? הא נהוג בההוא אתרא דאי לא פרע ליה בסוף השנה דלא מצו לסלוקינהו כל ההיא שעתא והוי כארעא דלא מסלקי' וכ"ש האידנא דאין שביעית משמטת אלא מדרבנן. והשת' צריכין למידע אי פירושא דהאי הילכת' כדכתבי' ואי שביעית משמטת באתרא כזו או לא.